Document ID: /roh_data/filtered/fineweb-2-filterrobots_roh.jsonl.gz/57743

Il ciclist talian, Vincenzo Nibali ha demonstrà oz sias qualitads da raiver. Il victur dal Tour de France 2014 ha gudagnà solo la 19avla etappa dal Tour 2015. Curt avant l’ultima ascensiun a La Toussuire, ha Nibali laschà star ses ultim concurrent, il Franzos Pierre Roland. Lez manava la cursa fin che Nibali ha pudì suenter ad el en l’ultima cursa a val da l'etappa dad oz – la terza etappa en las Alps.
Quintana ha fatg bun temp
Il leader Crhis Froome n’ha betg pers bler temps. Il Columbian Nairo Quintana ha attatga Froome en l’ultima ascensiun. Il Brit n’ha dentant betg laschà distanziar el memia fitg. La fin finala ha Froome pers «be» ina mesa minuta sin Quintana en l’arrivada, uschia ch’el ha anc in avantatg da 2:38 minutas sin il Columbian. Vul Nairo Quintana gudagnar anc il Tour de France, sto el lantschar l’attatga decisiva damaun sonda durant l’ascensiun sin la Alp d’Huez.
Frank da nov sin plazza 7
Ina buna prestaziun ha ina giada dapli mussà il Svizzer, Mathias Frank. Il ciclists da l’equipa IAM è vegnì 14avel cun in retard da 5:02. El è ussa 7avel en il classament general, cunquai ch’il Brit Geraint Thomas ha pers bler temp en l’etappa dad oz.
RR novitads 18:00